इक हा राजा। राजे दा इक पुत्तर हा। जदूं ओ जुआन होआ तां राजे ने उसदा ब्याह् कराने दी सोची। राजकुमार आखन लगा जे मेरियां त्रै शरतां न। में ओदे कन्ने ब्याह् करना जेह्ड़ी कुड़ी टुरै ते ओदे पैरें दे टिमकड़े लग्गन, हस्सै ते लाल डिग्गन ते कन्ने मोएं दे गी जींदा करै। राजे नै पन्तै गी सद्देआ ते अपने पुत्तरै दियां त्रै शरतां सनाइयां। पन्त सोचें च पेई गेआ। पन्तै ने राजे थमां आग्या लैती ते कुड़ी दिक्खन टुरी पेआ।